.td_uid_2_61125f0256c53_rand.td-a-rec-img{text-align:left}.td_uid_2_61125f0256c53_rand.td-a-rec-img img{margin:0 auto 0 0} Raġel li qatta' 17-il sena jaffaċċja l-vizzju tad-droga stqarr li lil familja tiegħu kissirha meta kien għaddej minn dan kollu, għax lil hinn mill-piż emozzjonali tal-esperjenza, huwa kien jisraq mingħandhom: minn ċrieket tat-tieġ sa karozzi serqilhom sabiex ikun jista' jsostni l-vizzju tiegħu. Dan ir-raġel qerr dan kollu ma' Jes Saliba waqt intervista li għamel miegħu f'Ġunju fuq What's On li xxandar fuq 103 Malta's Heart . Stqarr li lanqas ċenteżmu ma ħallielhom lil tal-familja u ma kien jurihom l-ebda rispett. Xi ħaġa li għenitu ħafna biex jieħu pass biex jegħleb il-vizzju kienet il-"le" ta' familtu. Huwa rrakkonta kif darba minnhom, meta kien fl-Isptar Monte Karmeli, missieru ma ħalliex lil ommu tagħtih flus, lanqas €1 kemm jixtri koka. F'dak il-mument hu rrealizza li ried jagħmel xi ħaġa biex jibdel triqtu. "Tiskanta kemm kabbritni meta xi ħadd qalli le," irrifletta r-raġel. Intervista oħra ma' eks vittma tad-droga "Kont nisħet is-siegħa u l-mument li kont għadni ħaj" Għamel 17-il sena jaffaċċja din il-problema. "Xbajt dieħel u ħiereġ minn Monte Karmeli minn sempliċiment joint," qal hu u jispjega li kienet il-kannabis li introduċietu għall-vizzju, billi l-ewwel beda minnha, iżda mbagħad bdiet iddejqu l-ħaxixa, għalhekk beda jeħu l-eroina. "Imbagħad la tidħol fik you've had it, tibda tieħu kuljum, ħajtek qisha tispiċċa," issokta jgħid. Minn hemm mexa għall-kokaina, u minnha ħa kull tip ta' droga. F'dawn is-17-il sena kien iħossu li kien jeżisti biss, ma kienx jgħix. Minħabba l-ħakma tal-kannabis fuqu, huwa wera d-diżapprovazzjoni tiegħu għad-dekriminalizzazzjoni tal-kannabis, għax qal li jaf fejn tista' twassal lill-bniedem sempliċiment joint. Insista li dawk li joffru joint lil xi ħadd ma jagħmlux dan għax iridu jinkluduhom, imma għax iridu jimlew buthom. Hu xejjen l-argument tal-kannabis bħala droga rikreattiva u qal li dan, fl-aħħar mill-aħħar, huwa negozju. Persuna tal-istess fehma Il-White Paper tal-kannabis tirrabjani; flus qed jaraw – eks vittma tad-droga "Kelli mumenti meta ridt inneħħi ħajti b'idi" Meta kien maħkum mill-vizzju, kien iqum filgħodu, jiftaħ il-kexxun biex jara jsibx droga, u jekk ma jsibx kokaina jew eroina jibqa' fis-sodda u ma jqumx. Stqarr ukoll li ġewh mumenti meta ried ineħħi ħajtu b'idejh tant kemm kien iddisprat. Beda jara lilu nnifsu jitmermer kemm fiżikament, kif ukoll minn ġewwa. Kien wasal f'punt li saħasitra jittallab u jiġbor il-loqom tas-sigaretti tan-nies għax ma kellux flus biex jixtri sigarett. Illum il-ġurnata r-raġel ilu tliet snin ħieles mid-droga, wara li ħa l-programm tal-Caritas bis-serjetà. Għandu xogħol, għandu tfajla, u l-familja tirrispettah. Stqarr kemm tfisser għalih li issa għandu affarijiet li jaf li kisibhom bil-mertu tiegħu, għax ħadem għalihom hu u għax m'għadux ixekklu l-vizzju tad-droga. Intervista ma' Marica Cassar Trid tagħtihom il-qasba biex jistadu, mhux il-ħuta – Marica mill-Caritas Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61125f0256f56_rand.td-a-rec-img{text-align:left}.td_uid_3_61125f0256f56_rand.td-a-rec-img img{margin:0 auto 0 0}